奉同秘書苗丞菘陽山閑居引
作者：吉中孚
朝代：唐

paragraphs: 有山𨁟兮有水潺湲，王孫獨往兮春草經年。
溪路獨行兮到時何處？
漁父相見兮水上天邊。
犬吠前村兮極浦，迴風入林兮微月映戶。
白石磷磷兮曲（小川氏疑爲「迸」字）水泥（疑）衣，哀猿啾啾兮空山半雨。
谷口蒼茫兮天陰，人間離別兮年月深。
花迷流水不知處，心憶君家難得（小川氏定爲「後」）尋。
（日本藏唐抄本《新撰類林抄》卷四）。